cyanic-selkie/wikianc huggingface dataset:
Ջանեթ Ջեքսոն
2000—2003: «Nutty Professor II: The Klumps» և All for You
2000 թ.-ին Ջանեթը հայտնվում է իր երկրորդ ֆիլմում՝ Nutty Professor II: The Klumps, որում խաղահրապարակի ընկեր է հանդես գալիս Էդդի Մերֆին։ Այս ֆիլմը երկրորդն էր երգչուհու համար, որը գրավեց առաջին հորիզոնակաը ըստ վաստակած գումարի, առաջին իսկ հանգստյան օրերին այն վաստակեց 42,7 մլն. դոլլար։ «Doesn’t Really Matter» երգը, որը հանդես եկավ ֆիլմի երգացանկում դարձավ Billboard Hot 100 single հիթ-շքերթի իր 9-րդ առաջին հորիզոնական զբաղեցրած սինգլը։ Նույն տարում Ջանեթը ամուսնալուծության հայտ ներկայացրեց։ Նախկին ամուսինը նրան տարբեր տեղեկություններով 10-25 մլն. դոլլարի հայտ ներկայացրեց, այդ իսկ հարցը չլուծվեծ մինչ 2003 թ.-ը։
2001 թ.-ի մարտին Ջեքսոնը ստացավ American Music Awards-ի բարձրագույն մրցանակը ՝ «Ունեցած վաստակի համար»։ Երգչուհին նույնպես դարձավ mtvICON վերականգնված մրցանակաշխության հավակնորդ։ Իր 7-րդ ալբոմը՝ All for You թողարկվեց 2001 թ.-ին, մեկնարկելով Billboard 200-ի առաջին հորիզոնականից։ Վաճառվոլով 605000 օրինակով միայն առաջին շաբաթվա ընթացքում, այն դարձավ երգչուհու լավագույն նվաճումը իր իսկ կարիերայի ընթացքում։
Գլխավոր երգը՝ «All for You»-ն, մեկնակրկեց Hot 100 հիթ-շքերթի 14-րդ հորիզոնականից, ինչը իսկ դարձավ երգի համար, որը սինգ հանդիսանալով չթողարկվեց վաճառքի, լավագույն նվաճում։ MTV-ից Թերի Վանհորնը շնորհեց նրան «Ռադիոյի թագուհի» կոչումը, քանզի այդ երգը դարձավ մտավ բոլոր հանրաճանաչ, րիթմիկ և ուրբանիստական ռադիոեթերներ։
2004—2005: Սուպերբոուլ XXXVIII և Damita Jo
2004 թ.-ի փետրվարին Սուպերբոուլ-ի չեմպիոնատի թայմերի միջև ընկած ժամանակահատվածում Ջանեթը ելույթ էր ունենում պոպուրիով, որը բաղկացած էր «All for You» և «Rhythm Nation» երգերից, ելույթից հետո նրան միացավ Ջասթին Թիմբերլեյքը իր «Rock Your Body» երգով, «gonna have you naked by the end of this song» («որպեսզի դու մերկ լինես այս երգի ավարտին») տողը երգելուց հետո, Ջասթինը քաշեց Ջանեթի կոստյումի վերևի հատվածից, դրանով իսկ մերկացնելով Ջանեթի կուրծքը։
Ելույթից հետո երգչուհին խոստովանեց, որ դա ուղղակի դժբախտ պատահար էր, և բացատրեց, որ Թիմբերլեյքը ուղղակի պիտի մերկացներ նրան մինչ կրծքալ և ավելացրեց «ես շատ եմ զղջում, եթե ինչ որ մեկին վիրավորել եմ, դա իրոք տեղի է ունեցել ոչ իմ մեղավորությամբ... MTV, CBS, NFL-ը ոչինչ չգիտեին, և ցավոք, ամենը սխալ գնաց ամենավերջում»։ Թիմբերլեյքը նույնպես ներողություն հայցեց, անվանելով դա «սխալ»՝ («wardrobe malfunction»)։
Time ամսագրում գրեց, որ այդ պատահարը դարձավ TiVo-ով ամենաշատ վերանայված պահը, իսկ Forbes ամսագրի տվյալներով այդ պատահարը ստիպեց 35,000 մարդու բաժանորդագրվել TiVo ծառայությանը։
Արդյունքում CBS դրեց պայման, որի կատարման արդյունքում միայն Ջեքսոնը և Թիմբերլեյքը կարող էին ելույթ ունենալ Գրեմմիին, այն է, որ արտիստները հանրային կերպով ներողություն խնդրեին ալիքից, և չփորձեին որևէ պատրվակ առաջ բերել՝ հագուստի անսարքություն։ Թիմբերլեյքը պայմանը կատարեց, սակայն Ջեքսոնը հրաժարվեց։ Արդյունքում Ջերմեն Դյուպրին հրաժարվեց Գրեմմիի իր հանձնաժողովի աթոռից, բացի այդ, այս դրվակը խափանեց Ջանեթի պլանները նկարահանվելու երգչուհի Լինո Հորնի ինքնակեսնագրական ֆիլմում ABC-TV ալիքի համար, Հորնը դժգոհ էր Սուպեր Բոուլի դեպքից և պահանջում էր որպեսզի ալիքը ազատի Ջանեթին, սակայն երգչուհու ներկայացուցիչները մատնանշեցին, որ նա իմ կամքով է հեռացել։
Ծանոթագրություններ
Կատեգորիա:«Էմմի» մրցանակի դափնեկիրներ Կատեգորիա:Ամերիկացի մեցցո-սոպրանոներ Կատեգորիա:«Գրեմմի» մրցանակի դափնեկիրներ Կատեգորիա:Ամերիկացի կինոդերասանուհիներ Կատեգորիա:Հոլիվուդյան փառքի ծառուղի Կատեգորիա:Ամերիկացի գրողներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի ֆեմինիստներ Կատեգորիա:Ֆեմինիստ երաժիշտներ Կատեգորիա:Ամերիկացի պրոդյուսերներ Կատեգորիա:Ամերիկացի պարուհիներ Կատեգորիա:Ամերիկացի երգչուհիներ Կատեգորիա:Թատրոնի դերասանուհիներ Կատեգորիա:Ամերիկացի կոմպոզիտորներ Կատեգորիա:20-րդ դարի ամերիկացի երգչուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:21-րդ դարի ամերիկացի երգիչներ Կատեգորիա:Ամերիկացի փոփ երգչուհիներ Կատեգորիա:Ամերիկացի հիփ հոփ երգիչներ Կատեգորիա:Ամերիկացի ռոք երգչուհիներ Կատեգորիա:Ամերիկացի ռոք երգահաններ Կատեգորիա:Ամերիկացի երեխա դերասանուհիներ
Ֆրենսիս Բուշման
Ֆրենսիս Քսավիեր Բուշման (Francis Xavier Bushman ), ամերիկացի կինոդերասան և ռեժիսոր։
Բուշմանը կարիերան սկսել է 1911 թվականին, նկարահանվելով՝ «Նրա ընկերոջ կինը» ֆիլմում։
Բուշմանը համարվում էր 1910-1920 թվականների ամենամեծ կինոաստղերից մեկը։
Բուշմանը, ինչպես իր ժամանակակիցներից շատերը, բեմի միջոցով հայտնվել են կինոբիզնեսի մեջ։ Նա ելույթ է ունեցել Իլինոյս նահանգի Չիկագո քաղաքում գտնվող Բրոնչո Բիլլի Անդերսոնի «Էսսընեյ» ստուդիայում։ Նա նաև խաղացել է գեղարվեստական մոտ 200 կինոնկարներում։ Բուշմանը ավելի քան 175 կինոնկարում խաղացել է մինչև 1920 թվականը, միայն 1911 թվականին խաղացել է 17 կինոնկարում։ Նա նաև աշխատել է «Վիտագրաֆ» ստուդիայում։
Կենսագրություն
Բուշմանը ծնվել է 1883 թվականի հունվարի 10-ին, Մերիլենդ նահանգի Բալթիմոր քաղաքում։ Երիտասարդ տարիքում նա միանում է Մերիլենդ նահանգի մարզական ակումբին և զբաղվել բոդիբիլդինգով։
1902 թվականին նա ամուսնանացել է դերձակուհի Ջոզեֆինա Ֆլադին Դուվալի հետ։ Զույգը ունեցել է հինգ երեխա։
Թատրոնում աշխատանքի անցնելուց հետո Բուշմանը 1911 թվականին աշխատանքի է անցել Չիկագոյի «Էսսընեյ» ստուդիայում՝ սկսելով իր կինոկարիերան ։ Հինգ տարվա ընթացքում նա նկարահանվել է ավելի քան հարյուր համր ֆիլմերի գլխավոր դերերում։ Ստուդիայի գովազդային բաժինը գաղտնի է պահել նրա ամուսնությունը երկրպագուներից, որոնք նրան հազարավոր նամակներ են ուղարկել, այդ թվում՝ ամուսնության առաջարկներ ։ Ջոզեֆինայի հետ ամուսնալուծությունից հետո, Բուշմանը ամուսնացել է Բևեռլի Բեյնի հետ, նրանք ունեցել են մեկ որդի։ Բուշմանը և «Էսսընեյ» ստուդիան կրկին գաղտնի են պահել այդ ամուսնությունը։
1919 և 1920 թվականներին Բուշմանը և Բեյնը խաղացել են «Վարպետ գողը» բեմական ներկայացման մեջ, որը բեմադրվել է Ռիչարդ Ուաշբըրն Չայլդի գրած պատմության հիմնան վրա։ Ներկայացումը մեծ ճանաչում է ձեռք բերել։
Բուշմանը հայտնի էր որպես «Աշխարհի ամենագեղեցիկ տղամարդ»։ Նա հայտնի էր նաև որպես «Ֆոտոփլեյի արքա» կամ «Ֆիլմերի արքա», մինչ այդ, այդ տիտղոսներին արժանացել էր Քլարկ Գեյբլինը։
Ֆրենսիս Բուշմանը մահացել է 1966 թվականի օգոստոսի 23-ին՝ սրտի կաթվածից, Կալիֆորնիա նահանգի Փեսիֆիք Փալիսեյդս թաղամասում և թաղվել Forest Lawn Memorial Park գերեզմանատանը ։
Արտաքին հղումներ
Կատեգորիա:Ամերիկացի տղամարդ կինոդերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի տղամարդ թատերական դերասաններ Կատեգորիա:20-րդ դարի դերասաններ
Ասեղասար
Ասեղասար, լեռ Գեղարքունիքի մարզում, Գեղամա լեռների հյուսիսարևելյան լանջին, Հայրավանք գյուղից 14,5 կմ հարավ-արևեմք։ Ունի 2483 մ բարձրություն ։
Ծանոթագրություններ
Կատեգորիա:Գեղարքունիքի մարզի լեռներ
Հանածոների և միներալների թանգարան (Ավստրալիա)
Ավստրալիայի հանածոների և միներալների թանգարան (Australian Fossil and Mineral Museum). թանգարան Նոր Հարավային Ուելսի նահանգի Բատերստ քաղաքում։ Թանգարանը բացվել է 2004 թվականին։ Հավաքածուն ցուցադրվում է վիկտորյանական դարաշրջանից մնացած նախկին դպրոցի շենքում, որը կառուցվել է 1874 թվականին։ Հավաքածուում, որին անվանում են նաև Սոմեվիլների հավաքածու ներառված է ավելի քան երկու հազար ցուցանմուշ։
Խեթա-լուվիական լեզուներ
Խեթա-լուվիական լեզուներ, անատոլիական լեզուներ, Փոքր Ասիայի բնիկ հնդեվրոպական լեզվախումբ, որի մեջ մտնում են սեպագրային խեթերեն (նեսերեն), գաղափարագրային խեթերեն, լիդիերեն, կարիերեն, գաղափարագրային լուվիերեն, սեպագրային լուվիերեն, Ա և Բ լիկիերեն, պալայերեն լեզուները։
Հանածոների և միներալների թանգարան (Ավստրալիա)
Տիրանոզավր Ռեքս
Թանգարանի գլխավոր այցեքարտը զբոսաշրջիկների և խանդավառ մարդկանց համար Ավստրալիայում միակ ամբողջական տիրանոզավրի կմախքն է (10,5 մետր երկարությամբ և 4 մետր բարձրությամբ) ։ Բացի դրանից, թանգարանում կան նաև Ավստրալիայում սաթի մեջ քարացած բրածոների, վիշապների քարացած ձվերի, ինչպես նաև օպալի՝ ծիածանաքարի ամենամեծ հավաքածուները։
Խեթա-լուվիական լեզուներ
Մ. թ. ա. III հազարամյակից Փոքր Ասիայում պահպանված ասուրական արձանագրություններում կան խեթա-լուվիական լեզուներից կատարված փոխառություններ։ Հնդեվրոպական լեզուներից պահպանված հնագույն հուշարձանները խեթա-լուվիական լեզուներով են (մ. թ. ա. II հազարամյակից սկսած)։
Հանածոների և միներալների թանգարան (Ավստրալիա)
Սոմերվիլիայի հավաքածու
Թանգարանի հավաքածուների մեկ երրորդ մասը կազմում են քարացած հանածոները, մնացած երկու երրորդը միներալներն են։ Համարվում է, որ բացման տարում թանգարանի ամբողջ հավաքածուն գնահատավել է 15 միլիոն ԱՄՆ դոլար ։
Խեթա-լուվիական լեզուներ
Գործածվել են Փոքր Ասիայի կենտրոնական, արևմտյան ու հարավային շրջաններում և Հյուսիսային Ասորիքում։ Չեն գործածվում սկսած մ. թ. ա. II դարից։
Կատեգորիա:Անատոլիական լեզուներ
Հանածոների և միներալների թանգարան (Ավստրալիա)
Ֆինասավորում
Թանգարանն ստեղծվել է կառավարության և հովանավորների կողմից, ինչպես նաև բարեգործական նվիրատվությունների արդյունքում ։ Մշտական գործունեությունն ապահովում է Բատերստի խորհրդը։
Արտաքին հղումներ
Կատեգորիա:Ավստրալիայի թանգարաններ Կատեգորիա:Հնէաբանական թանգարաններ Կատեգորիա:2004 հիմնադրված թանգարաններ
Պետրովո (գյուղ, Սաֆոնովսկի շրջան)
Պետրովո (Петрово), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 56 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սաֆոնովսկի շրջանի բնակավայրեր
Ամոգդա
Ամոգդա, գյուղ Օսմանյան կայսրությունում, Տրապիզոնի վիլայեթի Լազիստանի գավառում։
Տես նաև
Կատեգորիա:Օսմանյան կայսրության հայաբնակ գյուղեր Կատեգորիա:Ջամլըհեմշինի շրջանի համայնքներ
Ֆլուորեսցենցիա
Ֆլուորեսցենցիան մասնիկների կողմից լույսի ֆոտոնների առաքման երևույթն է։ Ընդհանրապես, էլեկտրոնային գրգռված վիճակներից ֆոտոնների առաքման պրոցեսը կոչվում է լյումինեսցենցիա։ Լյումինեսցենցիայի տարատեսակներից է ֆոտոլյումինեսցենցիան, որն իր հերթին ընդգրկում է երկու երևույթ՝ ֆլուորեսցենցիա և ֆոսֆորեսցենցիա՝ կախված հիմնական և գրգռված վիճակների բնույթից։ Սինգլետ գրգռված վիճակում բարձր և ցածր էներգետիկ մակարդակներում գտնվող էլեկտրոնների սպինները ունեն հակառակ ուղղվածություն։ Այլ կերպ ասած, այդ էլեկտրոնների սպինները զույգված են։ Տրիպլետ վիճակում վերջիններս զույգված չեն, այսինքն ունեն միևնույն ուղղությունը։ Գրգռված սինգլետ վիճակից հիմնական սինգլետ վիճակի անցնելիս էլեկտրոնի սպինի փոփոխություն չպետք է տեղի ունենա, ինչը սակայն տեղի ունի տրիպլետ վիճակից հիմնական սինգլետ վիճակի անցնելիս։ Ֆլուորեսցենցիան ֆոտոնների այնպիսի առաքումն է, որի դեպքում էլեկտրոնների սպինների փոփոխություն տեղի չի ունենում։ Իսկ ֆոսֆորեցենցիան այն առաքումն է, որը տեղի է ունենում տարբեր մուլտիպլետության վիճակների միջև անցումների ժամանակ (հիմնականում՝ գրգռված տրիպլետից հիմնական սինգլետ վիճակի անցնելիս)։ Որպես կանոն, ֆոսֆորեսցենցիան, ի տարբերություն ֆլուորեսցենցիայի, շեղված է դեպի ավելի երկարալիքային մարզը, ինչը պայմանավորված է առաքման ժամանակ տեղի ունեցող էներգիայի կորուստներով։ Լույսի կլանման և առաքման պրոցեսները պատկերված են Յաբլոնսկու դիագրամում։. Հիմնական, առաջին և երկրորդ էլեկտրոնային վիճակները նշանակված են համապատասխանաբար S0, S1, S2։ Այս մակարդակներից յուրաքանչյուրը իր հերթին բաղկացած է մի քանի տատանողական մակարդակներից։ Տարբեր էներգետիկ մակարդակների միջև անցումները ցույց են տրված ուղղահայաց սլաքներով։
Քվանտային ելք
Ֆլուորեսցենցիայի քվանտային ելքը բնութագրում է առաքման պրոցեսի արդյունավետությունը։ Այն իրենից ներկայացնում է առաքված ֆոտոնների թվի հարաբերությունը կլանված ֆոտոնների հարաբերությանը։ Քվանտային ելքի առավելագույն արժեքը 1 է, իսկ որպես նվազագույն արժեք ընդունված է 0.1-ը։ Տվյալ նյութի ֆլուորեսցենտային քվանտային ելքը որոշվում է՝ համեմատելով այն ստանդարտի հետ։ Հայտնի և առավելապես կիրառվող ստանդարտ է Խինին սուլֆատի լուծույթը 0.1 Մ ծծմբական թթվում։
WWE կիսածանրքաշային չեմպիոնատ
Տվյալ տիտղոսի համար պայքարող մարզիկների քաշը չպետք է գերազանցեր 93 կգ-ը։
Առնչություն չի ունեցել նախկինում գործածված նույնանուն չեմպիոնական տիտղոսի հետ, որն իր հերթին ստեղծվել էր «World Championship Wrestling» (WCW) կազմակերպությունում և գործածությունից հանվել 2007 թվականին։
Ֆլուորեսցենցիա
Կաշայի կանոն
Համաձայն Կաշայի կանոնի՝ գրգռման ալիքի երկարությունը չի ազդում առաքման ազդանշանի վրա։ Գրգռումից հետո տեղի է ունենում արագ ապագրգռում մինչև S1 մակարդակը, որի պատճառով էլ առաքման ազդանշանը և քվանտային ելքը անկախ են գրգռման ալիքի երկարությունից։
WWE կիսածանրքաշային չեմպիոնատ
Գործածությունից հանվել է 2022 թվականի հունվարի 4-ին, միավորվելով NXT հյուսիսամերիկյան չեմպիոնական տիտղոսի հետ։
Գործածվել է գլխավորապես պրոֆեսիոնալ ըմբշամարտի հանդիպումներում, որոնցում մասնակիցները կատարում են նախապես մշակված սցենարներ և ուղղակիորեն չեն մրցակցում միմյանց հետ ։
Ֆլուորեսցենցիա
Ստոքսյան շեղում
Ֆլուորոֆորի գրգռումը, որպես կանոն, տեղի է ունենում մինչև որոշակի տատանողական մակարդակը (S1 կամ S2)։ Որից հետո տեղի է ունենում արագ ապագրգռում մինչև ամենացածր տատանողական մակարդակը՝ S1։ Այս պրոցեսը կոչվում է ներքին կոնվերսիա, որը տեղի է ունենում 10−12 վ ընթացքում։ Մոլեկուլները, որոնք գտնվում են S1 վիճակում, կարող են անցնել նաև առաջին տրիպլետ մակարդակը՝ T1։ Այդպիսի անցումը կոչվում է միջհամակարգային անցում։ Էներգիայի այսպիսի կորուստներով է պայմանավորված այն հանգամանքը, որ առաքման ազդանշանը, ի տարբերություն կլանման, շեղված է դեպի ավելի երկարալիքային տիրույթ, ինչը ստացել է ստոքսյան շեղում անվանումը։
Կիրառությունները
Ֆլուորեսցենց սպեկտրոսկոպիան մեծ նշանակություն ունի կենսաբանական համակարգերի ուսումնասիրման համար։ Դա հիմնված է այն հանգամանքի վրա, որ կենսամոլեկուլներում տեղի ունեցող պրոցեսները անմիջական դրսևորում են ունենում ֆլուորեսցենց սպեկտրներում։ Մասնավորապես, ֆլուորեսցենց սպեկտրոսկոպիայի օգնությամբ հնարավոր է ուսումնասիրել սպիտակուցների հետ տեղի ունեցող կառուցվածքային փոփոխությունները՝ դենատուրացումը։ Ի հաշիվ այն բանի, որ տրիպտոֆանի ֆլուորեսցենցիան շատ զգայուն է միջավայրի փոփոխությունների նկատմամբ, այն անմիջականորեն արձագանքում է սպիտակուցի կառուցվածքային փոփոխություններին։ Կենսաբանական մեմբրաններում արտաքին նշանակրի տեղաբաշխումը ևս հնարավոր է ուսումնասիրել ֆլուորեսցենց սպեկտրոսկոպիայի օգնությամբ։ Այն փաստը, որ մի շարք ֆլուորեսցենց նշանակիրներ ունեն թույլ ֆլուորեսցենցիա ազատ (չկապված) վիճակում և կենսամոլեկուլների հետ կապվելիս, վերջիններիս ֆլուորեսցենցիայի քվանտային ելքը մեծանում է, և դա օգտագործվում է կենսամոլեկուլները, մասնավորապես ԴՆԹ-ն, «տեսանելի» դարձնելու համար։ Չնայած այն բանին, որ ԴՆԹ-ի մոլեկուլի կազմի մեջ ազոտային հիմքերը պետք է, որ ունենային ֆլուորեսցենցելու հատկություն, սակայն ԴՆԹ-ն գրեթե չի ֆլուորեսցենցում։ Այդ եղանակով ԴՆԹ ուսումնասիրելու համար օգտագործում են արտաքին ֆլուորեսցենցող նշանակիրների մեթոդը։ ԴՆԹ-ի մոլեկուլին կապում են մեկ այլ ֆլուորեսցենցող մոլեկուլ, որն արդեն զգայուն կլինի ԴՆԹ-ի հետ տեղի ունեցող կառուցվածքային փոփոխությունների նկատմամբ, որոնք երևան կգան նշանակրի ֆլուորեսցենց սպեկտրներում։ Այս նպատակով որպես ֆլուորեսցենց նշանակիրներ կարող են օգտագործվել մի շարք նյութեր, ինչպիսիք են ակրիդինային նշանակիրները, էթիդիումի բրոմիդը և այլ հարթ կառուցվածք ունեցող կատիոնային միացություններ։
External links
Կատեգորիա:Ներկանյութեր Կատեգորիա:Մոլեկուլային կենսաբանություն Կատեգորիա:Լույսի աղբյուրներ Կատեգորիա:Ռադիոքիմիա Կատեգորիա:Ֆլուորեսցենցիա
WWE կիսածանրքաշային չեմպիոնատ
Արտաքին հղումներ
Կատեգորիա:Պրոֆեսիոնալ ըմբշամարտի չեմպիոնական տիտղոսներ
Բելլա Բարսեղյան
Բելլա Ղևոնդի Բարսեղյան, հայ գրականագետ, լեհագետ։ Բանասիրական գիտությունների դոկտոր (1993)։
Կենսագրություն
Ուսումնասիրությունները վերաբերում են հայ-լեհական պատմամշակույթին և գրական կապերին («Հենրիկ Սենկևիչը և հայ գրականությունը» (1978), «Ադամ Միցկևիչը հայ գրականության մեջ», «Մինաս Թոխատեցին որպես հայ գրականության ավանդույթների շարունակող և Եվրոպական Ռենեսանսի գաղափարների արտահայտիչ», «Սիմեոն Լեհացու գրական ժառանգությունն ու նրա աշխարհայացքի էվոլյուցիան» (երեքն էլ՝ «Հայ գրականության միջազգային կապեր» ժողովածուներում, հ. 1-2, 1983-1987), «Լեհահայության մշակութային կյանքն ու գրականությունը 14-19-րդ դարերում» (1992), «Յուլիուշ Սլովացկու և նրա «Արքա Ոգի» պոեմի ծագումնաբանական կապը հայության և «Արա Գեղեցիկ» առասպելի հետ» («Սլավոնագիտական ժողովածու», ռուսերեն, 2004)։
Ծանոթագրություններ
Կատեգորիա:Հայ գրականագետներ Կատեգորիա:Հայ լեհագետներ Կատեգորիա:Բանասիրական գիտությունների դոկտորներ
Հեսու (գիրք)
Արտաքին հղումներ
Հեսուի գիրքն արևելահայեն թարգմանությամբ
Կատեգորիա:Հին Կտակարանի գրքեր
Չերնեցկոե (գյուղ, Սումիի շրջան)
Չերնեցկոե (Чернецьке), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Չերնեցկոե գյուղում բնակվում էր 23 մարդ։
Արտաքին հղումներ
Կատեգորիա:Ուկրաինայի Սումիի մարզի Սումիի շրջանի բնակավայրեր Կատեգորիա:Ուկրաինայի գյուղեր
Զիմենկի (գյուղ, Կստովսկի շրջան)
Զիմենկի (Зименки), գյուղ Ռուսաստանի, Նիժնի Նովգորոդի մարզի Կստովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Կստովսկի շրջանի բնակավայրեր
Մաս Բլան դեզ Ալպիյ
Մաս Բլան դեզ Ալպիյ (Mas-Blanc-des-Alpilles), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում ։
Բնակչությունը 2012 թվականի դրությամբ կազմում է 507 մարդ, բնակչության խտությունը` 322.93 մարդ/կմ²։ Բնակավայրը զբաղեցնում է 1.57 կմ² տարածք։
Աշխարհագրություն
Գտնվում է Փարիզ քաղաքից 600 կմ հարավ, Մարսել քաղաքից` 75 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 343 աշխատունակ (15-64 տարեկան) բնակիչ, որոնցից ակտիվ էին 246-ը, իսկ ոչ ակտիվները` 97։ Ակտիվության ցուցանիշը կազմում է 71,7 %։ 246 աշխատունակ մարդկանցից աշխատել է 223 անձ (126 տղամարդ և 97 կին)։ Գործազուրկ են եղել 23 անձ (12 տղամարդ և 11 կին)։ 97 անաշխատունակներից 25-ը եղել են աշակերտներ կամ ուսանողներ, 29-ը` թոշակառուներ, իսկ 43-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Գորան Բրեգովիչ
Գորան Բրեգովիչ (սերբ.՝ Горан Бреговић, Goran Bregović, ծնվ.՝ ), երաժիշտ և երգահան։ Հանդիսանում է Էմիր Կուստուրիցայի գրեթե բոլոր հանրահայտ ֆիլմերի երաժշտության հեղինակը, որոնց թվում են «Սև կատու, սպիտակ կատու», «Գնչուների ժամանակը», «Արիզոնյան երազանք», «Անդերգրաունդ» ֆիլմերը։ 2010 թ. նոյեմբերին հյուրախաղերով եղել է Հայաստանում՝ նոյեմբերի 15-ին համերգ տալով Կ. Դեմիրճյանի անվան մարզահամերհգային համալիրում ։
Վաղ կյանք
Գորանը ծնվել է Սարաևոյում, ՀՍՖՀ, 1950 թվականի մարտի 22-ին։ Հայրը՝ Ֆրանյո Բրեգովիչը, Խորվաթ է, իսկ մայրը՝ Բորկա Պերիչին՝ սերբ ։ Գորանն ունի կրտսեր քույր և եղբայր՝ Դայանան և Պրեդրան։ Հայրը Խորվաթիայի Զագորե կոչվող շրջանից էր, մասնավորապես Կրիժևցի քաղաքին մոտ գտնվող Sveti Petar Čvrstec գյուղից։ Մայրը ծնվել է Վիրովիտիցա քաղաքում։ Բորկա Պերիչիի ծնողները Բորկայի ծնվելուց կարճ ժամանակ անց տեղափոխվում են մոտակա գյուղ՝ Čemernica։ Գորանի մորական պապը, Առաջին աշխարհամարտի տարիներին կռվել է Սաոնիկի ռազմաճակատում և որպես պարգևատրություն ստացել հողատարածք Սլավոնիայում, որտեղ էլ շուտով տեղափոխվում է ընտանիքը ։
Գորանի ծնողները հանդիպել են Երկրորդ համաշխարհային պատերազմից կարճ ժամանակ անց Վիրովիտիցայում, որտեղ ապրել է մայրը, իսկ հայրն այցելել էր Yugoslav People's Army (JNA) ռազմական դպրոց ։ Շուտով Ֆրանյոն ստացել է իր առաջին աշխատանքը․ Սարաևոյի ռազմական դպրոցում դասավանդել է ձգաբանություն ։ Զույգի առաջին զավակը՝ Գորանը ծնվել է 1950 թվականին Սարաևոյում։
Գորանն այցելել է երաժշտական դպրոց, նվագել ջութակ։ Սակայն շուտով նրան հեռացնում են դպրոցից։ Այսպիսով նրա երաժշտական կրթությունն կիսատ մնում։ Գորանը շարունակել է պարապել ընկերոջ հետ, մինչև որ մայրը գնում է պատանու առաջին կիթառը։
Բրեգովիչը ցանկացել է սովորել գեղարվեստի ավագ դպրոցում, բայց մորաքույրը պատմել է մորը, որ այն ենթադրաբար լի է համասեռամոլներով։ Գորանն ընդունվում է տեխնիկայի (երթևեկության) դպրոց։ Որպես տղայի ցանկությունը չկատարելու փոխզիջում մայրը նրան թույլ է տալիս մազերը երկարեցնել։
Վաղ կարիերա
Միջնակարգ դպրոց ընդունվելիս դեռահաս Բրեգովիչը միանում է Izohipse դպրացական խմբին, որտեղ սկսում է բաս կիթառ նվագել։ Սակայն շուտով նրան այստեղից էլ են հեռացնում (այս անգամ վատ վարքի համար․ նա բախվել էր դպրոցին պատկանող Mercedes-Benz ավտոմեքենային)։ Այնուհետև բրոգովիչն ընդունվել է տարրական դպրոց։ Այստեղ էլ նա միացել է Beštije խմբին որպես բասկիթառահար։ 16 տարեկանում մայրը լքել է նրան։ Գորանը ստիպված էր հոգ տանել իր մասին։ Տղան նվագել է ազգային երաժշտութուն Կոնից կոչվող քաղաքի կաֆանաներում, աշխատել շինհրապարակներում և վաճառել թերթեր։
1969 թվականին Beštije-ի համերգին երաժիշտ Բեբեկ Ժելկոն նկատել է 18 տարեկան Գորանին և հրավիրել իր Kodeksi կոչվող խումբ որպես բասկիթառահար։ Գորանն ուրախությամբ ընդունել է առաջարկը։
Kodeksi
Ի վերջո Բրեգովիչը բաս կիթառից անցել է սոլո կիթառի։ Խմբի անդամները շուտով դարձան Bijelo Dugme խմբի անդամ։ Այդ ժամանակ նրանք ազդված էին Լեդ Զեփելին և Բլեք Սաբաթ խմբերից։ 1970 թվականի աշնանը Բեբեկը լքեց խումբը։ Տարվա վերջում Գորանի մայրը նրան վերադարձրել է Սարաևո։
Սոլո կարիերա
1997 թվականին Գորանն աշխատել է թուրք երգչուհի Սեզեն Աքսուի հետ վերջինիս «Düğün ve Cenaze» կոչվող ալբոմի վրա։ Դրանից հետո նա շարունակեց աշխատել այլ երաժիշտների հետ։
Եվրատեսիլ
2008 թվականին Սերբիայում տեղի ունեցող Եվրատեսիլ մրցույթի եզրափակչում Գորանը ելույթ է ունեցել փոքր մաստաբի համերգով ։ Նա նաև հեղինակ է 2010 թվականի Եվրատեսիլին Սերբիայի մուտքի երգի՝ «Ovo Je Balkan»-ի։
Ծանոթագրություններ
Կատեգորիա:Սերբ երաժիշտներ Կատեգորիա:Արվեստի և գրականության ֆրանսիական շքանշանի ասպետներ
Լասլո Կրասնախորկայի
Լասլո Կրասնախորկայի (Krasznahorkai László, ), հունգարացի գրող, 2015 թվականի Բուքերյան միջազգային մրցանակի դափնեկիր ։
Կենսագրություն
Լասլո Կրասնախորկային իրավաբանություն է սովորել Սեգեդում և Բուդապեշտում։ 1983 թվականին ավարտել է Բուդապեշտի համալսարանի արվեստի պատմության ֆակուլտետը։ Դիպլոմային աշխատանքը նվիրված է եղել աքսորում գտնվող Շանդոր Մարաիի ստեղծագործությանը։ Շատ է ճանապարհորդել. 1990 թվականին եղել է Չինաստանում և Մողոլիայում, 1992 թվականին նավարկել է Ատլանտյան օվկիանոսով, եղել է Եվրոպայում և ԱՄՆ-ում (1992-1998), Բոսնիայում (1996) և Ճապոնիայում (1997, 2000, 2005)։
Գործունեություն
Կրասնախորկային առաջին անգամ հրատարակել է 1977 թվականին։ Նրա վեպերը և նովելները հակաուտոպիական առակներ են աշխարհում ապրող այն մարդկանց գրոտեսկային գոյության մասին, որոնք մեկուսացած են արտաքին կապերից և զուրկ՝ իմաստալի հեռանկարներից։ Գրողն ակտիվորեն համագործակցում է կինոռեժիսոր Բելա Տարրի հետ, ով նրա վեպերի, նովելների և սցենարների հիման վրա մի քանի ֆիլմ է նկարահանել, որոնք միջազգային հաջողություն են ունեցել։
Ճանաչում
Կրասնախորկայիի գրքերը թարգմանվել են ճապոներեն և եվրոպական հիմնական լեզուներով։ Արժանացել է մրցանակների․
2008 թվականին նա եղել է Բեռլինի Ազատ համլսարանի հրավիրված պրոֆեսոր։
Արտաքին հղումներ
Կատեգորիա:Հունգարացի գրողներ Կատեգորիա:Հունգարացի սցենարիստներ Կատեգորիա:21-րդ դարի գրողներ Կատեգորիա:Բուքերյան մրցանակի դափնեկիրներ Կատեգորիա:Վիպասաններ Կատեգորիա:Բուդապեշտի համալսարանի շրջանավարտներ Կատեգորիա:Պոստմոդեռնիստ գրողներ
Վելիկայա Սլոբոդկա
Վելիկայա Սլոբոդկա (Велика Слобідка), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։ Հիմնադրվել է 1460 թվականին։
2001 թվականի տվյալներով Վելիկայա Սլոբոդկա գյուղում բնակվում էր 864 մարդ։ Բնակավայրը զբաղեցնում է 1826 կմ² տարածք։ Բնակչության խտությունը կազմում էր 473,17 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Կամենեց-Պոդոլսկիի շրջանի բնակավայրեր Կատեգորիա:Ուկրաինայի գյուղեր Կատեգորիա:1460 թվականին հիմնադրված բնակավայրեր
(4526) Կոնկո
(4526) Կոնկո (Konko), աստերոիդ աստերոիդների հիմնական գոտում։ Հայտնաբերվել է 1982 թվականի մայիսի 22-ին Հիրոկի Կոսայի և Կիիտիրո Ֆուրուկավայի կողմից Կիսոյում ։
Միջին հեռավորությունը Արեգակից կազմում է 2,63086 ա. մ., առավելագույնը մոտենում է 2,3262 ա. մ. հեռավորության վրա և հեռանում 2,9355 ա. մ. ։ Արեգակի շուրջ մեկ ամբողջական պտույտ է կատարում 1558,64 երկրային օրվա ընթացքում, իր ուղեծրով շարժվելով միջինում 0,230971 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,16° անկյուն։
Արտաքին հղումներ
Կատեգորիա:1982 թվականին հայտնաբերված աստղագիտական մարմիններ Կատեգորիա:Հիրոկի Կոսայի կողմից հայտնաբերված աստերոիդներ Կատեգորիա:Կիիտիրո Ֆուրուկավայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ինդեր Կումար Գուջրալ
Ինդեր Կումար Գուջրալ (इन्द्र कुमार गुजराल, ), հնդիկ պետական և քաղաքական գործիչ, Հնդկաստանի վարչապետ (1997) ։
Կենսագրություն
Ինդեր Կումար Գուջրալը ծնվել է 1919 թվականի դեկտեմբերի 4-ին Ջելամ քաղաքում ։ Ծնողները եղել են անգլիական գաղութատիրության մարտիկներ։ Քաղաքական կյանքը սկսել է բավականին վաղ։ Տասնմեկ տարեկան հասակում առաջին անգամ ձերբակալվել է և ծեծի ենթարկվել ոստիկանության կողմից հայրենի Ջեմալ քաղաքում մանկական հակակառավարական շարժման կազմակերպման համար  ։
Քաղաքական գործունեություն
1956-1964 թվականների ընթացքում եղել է Նյու Դելիի համայնքային կոմիտեի փոխ-նախագահ, իսկ 1964 թվականից մինչև 1976 թվականը՝ Ռաջյա սաբհայի՝ հնդկական խորհրդարանի վերին պալատի անդամ ։
1975 թվականի հունիսին Ինդիրա Գանդիի կառավարությունում նշանակվել է կապի և տեղեկատվության նախարար։ 1976 թվականից մինչև 1980 թվականը Խորհրդային Միությունում եղել է Հնդկաստանի Հանրապետության դեսպան։
1980-ական թվականների կեսերին լքել է Հնդկական ազգային կոնգրեսը և միացել Ջանատա դալ կուսակցությանը ։ Վիշվանատ Պրատապ Սինգհի (1989-1990) և Հարադանահալի Դոդեգովդա Դևե Գովդայի (1996-1997) գրասենյակներում եղել է Հնդկաստանի արտաքին գործերի նախարար։ Մինչև 1997 թվականի ապրիլին Հնդկաստանի վարչապետ ընտրվելը կառավարությունում տարբեր պաշտոններ է զբաղեցրել։
Հնդկաստանի վարչապետ
Գուջրալի կառավարությունը Կոնգրեսի և Միացյալ ճակատի միջև դարձել է խորհրդանական կոմպրոմիսի արդյունքը, որոնք Դևե Գովդայի կառավարության հրաժարականից հետո չէին ցանկացնում իրականացնել վաղաժամկետ ընդհանուր խորհրդարանական ընտրություններ ։
Արտաքին հղումներ
Կատեգորիա:Հնդկաստանի վարչապետներ Կատեգորիա:Հնդկաստանի քաղաքական գործիչներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Հնդիկ սոցիալիստներ Կատեգորիա:Հնդկական ազգային կոնգրեսի անդամներ Կատեգորիա:Հնդիկ պետական գործիչներ Կատեգորիա:Հնդիկ դիվանագետներ
Արմեն Պետրոսյան (այլ կիրառումներ)
Արմեն Պետրոսյան անուն-ազգանունը վերաբերում է՝
Խեթական կերպարվեստ և ճարտարապետություն
Խեթական կերպարվեստ և ճարտարապետություն, խեթական արվեստի հնագույն նմուշները (մ. թ. ա. III հազարամյակի 2-րդ կես) ոսկե, բրոնզե, պղնձե կնիք-խորհրդապատկերներ են, կենդանիների արձանիկներ, խեցեղեն իրեր։ Մ. թ. ա. II հազարամյակում միակտուր քարերից կառուցվել են ամրությունների բարդ համակարգով, հատակագծում շրջանաձև ամրոց-բնակավայրեր և ամրոց-ապաստարաններ։ Բնակելի տները (երբեմն երկհարկանի) ունեցել են հարթ ծածկ, ճակատի կողմից՝ բաց բակ։ Տարածված է եղել կառույցի (տներ, պալատներ, տաճարներ) «բիտ-հիլանի» տիպը, որը երկայնական կողմում ունեցել է ուղղանկյուն կողային աշտարակներով և սյունազարդ պորտիկով մուտք։ Պատերի ներքևի մասը հաճախ արտաքինից երեսապատվել է քանդակազարդ քարե ուղղադիր սալերով (այսպես կոչված՝ օրթոստատներով)։ Բարձր զարգացման հասցված բոլորաքանդակը և բարձրաքանդակը, որպես կանոն, կերտվել են քարի խոշոր բեկորից (առյուծների և սֆինքսների կիսաֆիգուրներ Հատտուսայի դարպասներին, մ. թ. ա. XVIII դար, աստվածների զանգվածեղ արձաններ)։ Օրթոստատների և կոթողների հարթաքանդակները (սրբազան կենդանիներ, աստվածներ, աղոթող թագավորներ, պալատական կյանքի տեսարաններ) աչքի են ընկնում մոնումենտալությամբ, ստատիկությամբ, կերպարների խստորոշ հզորությամբ, ազատ կոմպոզիցիայով։ Առավել կանոնիկ են սրբազան ժայռաքանդակները։ Մ. թ. ա. IX-VIII դդ. խեթերի արվեստը հետզհետե կորցրել է ինքնատիպությունը՝ կրելով ասորական ու արամեական մշակույթների ազդեցությունը։
Կատեգորիա:Խեթական մշակույթ
Ֆրիոլցհայմ
Ֆրիոլցհայմ  (Friolzheim), կոմունա Գերմանիայում, Բադեն Վյուրտեմբերգի տարածքում։
Մտնում է Էնց շրջանի կազմի մեջ։ Բնակչությունը 3629 մարդ է (2010 թվականի դեկտեմբերի 31–ի տվյալներով) ։ Զբաղեցնում է 8,54 կմ² տարածք։ Պաշտոնական կոդը՝ 08 2 36 019։
Աուգուստինաս Վոլդեմարաս
Աուգուստինաս Վոլդեմարաս (Augustinas Voldemaras, ), լիտվացի գիտնական, քաղաքական գործիչ, լիտվական ֆաշիստական «Երկաթե գայլ» շարժման հիմնադիր։ Եղել է Պերմի համալսարանի պատմալեզվաբանական ֆակուլտետի պրոֆեսոր (1916-1919 թվականներ)։ 1918 թվականին նշանակվել է Լիտվայի առաջին վարչապետ։ Այդ պաշտոնը զբաղեցրել է նաև 1926-1929 թվականներին։
Վաղ տարիներ․ Սանկտ Պետերբուրգ և Պերմ
Ծագումով ազնվական ընտանիքից է։ 1904 թվականին ոսկե մեդալով ավարտել է Սանկտ Պետերբուրգի գիմնազիաներից մեկը և ընդունվել Սանկտ Պետերբուրգի կայսերական համալսարանի պատմալեզվաբանական ֆակուլտետ։ Համալսարանն ավարտել է 1909 թվականին։ Մագիստրոսական քննությունը հանձնել է 1910 թվականին։ 1911-1914 թվականներին եղել է համալսարանի դոցենտ։ 1914-1915 թվականներին վերապատրաստումներ է անցել Իտալիայում և Շվեդիայում։
1916 թվականի սեպտեմբերին երիտասարդ տաղանդավոր գիտնականների խմբի հետ Վոլդեմարասը աշխատանքի է անցել Պետրոգրադի համալսարանի Պերմի մասնաճյուղի պատմալեզվաբանական ֆակուլտետում որպես էքստրաօրդինար պրոֆեսոր։ Հետագայում համալսարանը վերանվանվել է Պերմի համալսարանի։
Եղել է քաղաքագետ։ Տիրապետել է մի շարք լեզուների՝ գերմաներեն, անգլերեն, ռուսերեն, շվեդերեն, իտալերեն, լեհերեն, ֆրանսերեն և այլն։
Կառավարության գլուխ
1918 թվականի վերջին Աուգուստինաստ վերադարձել է Լիտվա և աշխատանքի անցել Լիտվայի պետական խորհրդում (Lietuvos Valstybės Taryba)։ 1918 թվականի նոյեմբերի 11-ին Պետական խորհրդի նախագահությունը հաստատել է Լիտվայի առաջին ժամանակավոր կառավարության կազմը, որը բաղկացած էր 6 նախարարներից։ Կառավարության գլուխ է նշանակվել Աուգուստինաս Վոլդեմարասը։ Նա նախարարների կաբինետը գլխավորել է մինչև 1918 թվականի դեկտեմբերի 26-ը՝ միաժամանակ իրականացնելով նաև արտաքին գործերի նախարարի լիազորությունները, իսկ որոշ ժամանակ էլ՝ պաշտպանության նախարարի։ Վիլնյուսի ուղղությամբ Կարմիր բանակի առաջխաղացումից հետո, մեկնել է Գերմանիա։
Միկոլաս Սլյավիչյուսի (1918 թվականի դեկտեմբերի 26- 1919 թվականի մարտի 12), Պրանաս Դովիդայտիսի (1919 թվականի մարտի 12- 1919 թվականի ապրիլի 12), այնուհետ 4-րդ և 5-րդ կառավարությունների կազմերում (1919 թվականի ապրիլի 12- 1920 թվականի հունիսի 19) զբաղեցրել է արտաքին գործերի նախարարի պաշտոնը։
Դասախոսական գործունեություն
1920 թվականից դասավանդել է Կաունաս ի բարձրագույն կուրսերում, որի հիման վրա էլ շուտով բացվել է Վիլնյուսի համալսարանը (հետագայում Վիտաուտաս Մեծի համալսարան)։ 1922-1926 թվականներին եղել է Լիտվայի համալսարանի պրոֆեսոր։ 1923 թվականին քաղաքական բովանդակությամբ հոդվածի համար փակվել է Վայրնյանի աշխատանքային ճամբարում։
Տաուտինիկների առաջնորդ
Եղել է տաուտինիկների՝ Լիտվայի ազգայնականների միություն ազգայնական կուսակցության (Lietuvių tautininkų sąjunga, 1924) առաջնորդներից մեկը։ Այդ կուսակցությունից 1926 թվականին ընտրվել է Լիտվայի Հանրապետության Սեյմի III գումարման պատգամավոր։ Սեյմը ցրվել է 1927 թվականի ապրիլի 12-ին։
1927 թվականին հիմնադրել է լիտվական ֆաշիստական «Երկաթե գայլ» շարժումը։
Ռազմական հեղաշրջում Լիտվայում
Պետական հեղաշրջման նախաձեռնողներից մեկը (ֆաշիստական, համաձայն խորհրդային պատմագրության) եղել է 14-րդ կառավարության վարչապետ և միևնույն ժամանակ արտաքին գործերի նախարար Աուգուստինաս Վոլդեմարասը (1926 թվականի դեկտեմբերի 17- 1929 թվականի սեպտեմբերի 23)։ Վերջինս 1928 թվականի նոյեմբերի 28-ից եղել է նաև երկրի պաշտպանության նախարարի պաշտոնակատար։ 1929 թվականի մայիսի 6-ին նրա վրա հարձակում է տեղի ունեցել։ Լիտվացի ազգայնականների մյուս առաջնորդների հետ ունեցած տարաձայնությունների պատճառով, 1929 թվականին հեռացվել է կառավարությունից։ 1929 թվականի վերջին ուղարկվել է Պլատլյալյայ, իսկ այնուհետ էլ բնակվել Զարասայում՝ ոստիկանության հսկողության ներքո։
Ուշ տարիներ
1934 թվականի հունիսի 7-8-ի խռովությանը, որը ձեռնարկվել էր «Երկաթե գայլ» կազմակերպության վրա։ Ձախողումից հետո դատապարտվել է 12 տարվա ազատազրկման։ 1938 թվականին, Լիտվայի Հանրապետության 20-ամյակի կապակցությամբ, արժանացել է համաներման և արտաքսվել երկրից։
1940 թվականի հունիսին Վոլդեմարասը վերադարձել է Լիտվա, որն արդեն իսկ գտնվում էր խորհրդային զորքերի հսկողության ներքո։ Ձերբակալվել է լիտվական խորհրդային մարմինների կողմից։ Որպես աքսորյալ բնակվել է Օրջոնիկիձեում, այնուհետ ձերբակալվել է և բանտարկվել Մոսկվայի բանտերից մեկում։ Վերադարձի ոչ հասկանալի պատճառները և ԽՍՀՄ տարածքում բնակությունը որոշ հետազոտողների համար հիմք են հանդիսանում ենթադրելու, որ Վոլդեմարասը կապ է ունեցել խորհրդային հետախուզության հետ։ Ենթադրություններն հիմնվել են նաև Վոլդեմարասը անձնական նամակներից մեկի վրա։ Մասնավորապես, ՊԱԿ-ի նախկին ծառայակից Ա․Սլավինասը գրել է․ «Աուգուստինաս Վոլդեմարասը բնակվել է Փարիզում՝ Լիտվայի կառավարությունից ստացվող թոշակի հաշվին։ Հավաքագրվել է խորհրդային հետախուզության կողմից» ։
Մահացել է 1942 թվականի դեկտեմբերի 16-ին Մոսկվայի Բուտիրկայի բանտում։
Արտաքին հղումներ
Կատեգորիա:Լիտվայի քաղաքական գործիչներ Կատեգորիա:Լիտվայի վարչապետներ Կատեգորիա:Անկախության ակտիվիստներ Կատեգորիա:Սուրբ Ստանիսլավի 3-րդ աստիճանի շքանշանի ասպետներ Կատեգորիա:Սանկտ Պետերբուրգի պետական համալսարանի շրջանավարտներ Կատեգորիա:Լիտվացի գիտնականներ Կատեգորիա:Լիտվացի պատմաբաններ
Տասնվեց
Տասնվեց (16), բնական թիվ է, գտնվում է 15-ի և 17-ի միջև։
Պետրովո (գյուղ, Սմոլենսկի շրջան)
Պետրովո (Петрово), գյուղ Ռուսաստանի Սմոլենսկի մարզի Սմոլենսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Անզերթ
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Օսմանյան կայսրության հայաբնակ գյուղեր
Քամիլ Սեն-Սանս
Քամիլ Սեն-Սանս (Charles-Camille Saint-Saëns, ), ֆրանսիացի երգահան, երգեհոնահար, դիրիժոր և դաշնակահար, «Կենդանիների շքահանդես», «Մահվան պարը», «Հավանեզ», «Նախերգ և ռոնդո կապրիչոզո» սիմֆոնիկ ստեղծագործությունների, սիմֆոնիաների (այդ թվում՝ Սիմֆոնիա No. 3 (Երգեհոնային), «Սամսոն և Դալիլա» օպերայի հեղինակ։
Կենսագրություն
Քամիլ Սեն-Սանսը ծնվել է Փարիզում։ Նրա հայրը՝ Վիկտոր Սեն-Սանսը նորմանդացի էր և ծառայում էր Ներքին գործերի նախարարությունում, իսկ նրա կինը Վերին Մարնից էր։ Քամիլը ծնվել է Պատիոյի փողոցում (Ղյու դյու Պատիո), որը գտնվում էր Փարիզի վեցերորդ վարչական շրջանում, և մկրտվել է մոտակա Սեն Սյուլպիս եկեղեցում։ Որդու կնունքից երկու ամիս էլ չանցած Վիկտոր Սեն-Սանսը վախճանվեց թոքախտից՝ իրենց ամուսնության մեկամյակի օրը։ Փոքրիկ Քամիլին տարան երկրից՝ առողջության ամրապնդման համար, և երկու տարի նա ապրեց բուժքրոջ հետ, Փարիզից 29 կմ հարավ, Կորբեյ կոչվող փոքրիկ բնակավայրում։ Երբ Սեն-Սանսը վերադարձավ Փարիզ, նրա դաստիարակությամբ սկսեցին զբաղվել մայրը և տատիկի քույրը՝ Շարլոտա Մեսոնը։ Դեռ Քամիլի երեք տարին չբոլորած, նա աչքի ընկավ փայլուն լսողությամբ, և տատիկի քույրը ձեռնամուխ եղավ տղային դաշնամուր նվագելու հիմունքները սովորեցնելուն։ Արդեն յոթ տարեկանում Քամիլը սկսեց աշակերտել Քամիլ Ստամատիին, ով ժամանակին եղել էր Ֆրիդրիխ Կալկբրենների աշակերտը։
Դեռևս երեխա, Քամիլը պարբերաբար համերգներով ելույթ էր ունենում փոքրիկ հանդիսատեսների համար (5 տարեկան և բարձր)։ Այդպես շարունակվեց, մինչև Քամիլը դարձավ տասը տարեկան, երբ կայացավ նրա առաջին հրապարակային բեմելը Փլեյել դահլիճում։ Այդ օրը նրա համերգային ծրագրում ընդգրկված էին Մոցարտի կոնցերտը դաշնամուրի համար (K450) և Բեթհովենի Երրորդ կոնցերտը դաշնամուրի և նվագախմբի համար։ Համերգն անցավ մեծ հաջողությամբ, որին հատկապես նպաստեց այն, որ Քամիլը նվագում էր հիշողությամբ (դա բնութագրական չէր այդ ժամանակաշրջանի համար)։ Դրանից հետո Քամիլ Ստամատին Սեն-Սանսին խորհուրդ տվեց աշակերտել կոմպոզիտոր Պիեռ Մալեդանին (որին Սեն-Սանսը հետագայում անվանում էր «անգերազանցելի ուսուցիչ») և երգեհոնահար Ալեքսանդր Պիեռ Ֆրանսուա Բոելին։ Եվ հենց Բոելն էր, որ Սեն-Սանսի մեջ սեր սերմանեց Բախի երաժշտության հանդեպ, որն այն ժամանակվա Ֆրանսիայում քիչ էր հայտնի։ Բացի երաժշտությունից երիտասարդ Սեն-Սանսը խիստ հետաքրքրված էր Ֆրանսիայի պատմությամբ, գրականությամբ, փիլիսոփայությամբ, կրոններով, հին լեզուներով և բնական գիտություններով՝ մաթեմատիկայով, աստղագիտությամբ և հնագիտությամբ։ Դրանց հանդեպ հետաքրքրությունը նա պահպանեց ամբողջ կյանքի ընթացքում։
1848 թվականին, 13 տարեկանում, Կամիլն ընդունվում է Փարիզի կոնսերվատորիա։ Տնօրեն Դանիել Օբերը, որ պաշտոնավարում էր 1842 թվականից, Լուիջի Քերուբինիից հետո, դասավանդման կարգի մեջ կատարել էր նպաստավոր փոփոխություններ, չնայած որ ուսումնական ծրագիրն ամբողջությամբ մնացել էր նույնը։ Ուսանողներին, նույնիսկ Սեն-Սանսի նման աչքի ընկնող դաշնակահարին, առաջարկվում էր ձեռք բերել երկրորդ՝ երգեհոնահարի մասնագիտություն, քանի որ եկեղեցական երգեհոնահարի կարիերան ավելի լայն հնարավորություններ էր ընձեռում, քան դաշնակահարինը։ Սեն-Սանսը երգեհոն նվագել սկսեց սովորել պրոֆեսոր Ֆրանսուա Բենուայի դասարանում, որին նա համարում էր միջակ երգեհոնահար, բայց առաջնակարգ մանկավարժ։ Բենուայի աշակերտներից են եղել Ադոլֆ Ադանը, Սեզար Ֆրանկը, Շարլ Ալկանը և Ժորժ Բիզեն։ 1851 թվականին Սեն-Սանսը կոնսերվատորիայում անցկացված երգեհոնահարների մրցույթում նվաճեց գլխավոր մրցանակը և նույն տարում սկսեց սովորել կոմպոզիցիա։ Նրա պրոֆեսորն էր Ֆրոմենտալ Հալևին, ում աշակերտել են նաև Շառլ Գունոն ու Ժորժ Բիզեն։
Սեն-Սանսի ուսանողական տարիների ստեղծագործություններից ուշագրավ է 1850 թվականին գրված Սիմֆոնիա A-dur-ը։ 1852 թվականին նա մասնակցեց Հռոմի մրցանակաբաշխությանը, բայց անհաջող։ Օբերը կարծում էր, որ մրցանակը պետք է ստանար Սեն-Սանսը, իբրև երաժիշտ, որ ուներ մեծ ներուժ, և ոչ թե հաղթող Լեոնս Կոենը։ Նույն տարում Սեն-Սանսը մեծ հաջողություն ունեցավ Փարիզի Սուրբ Սեսիլիայի միաբանության կազմակերպած մրցույթում, որտեղ հնչեց նրա «Ձոն Սուրբ Սեսիլիային» ստեղծագործությունը, որի համար էլ ժյուրիի անդամները հաղթանակը միաձայն շնորհեցին Սեն-Սանսին։
Ծանոթագրություններ
Կատեգորիա:Ֆրանսիացի երգեհոնահարներ Կատեգորիա:Ֆրանսիացի կոմպոզիտորներ Կատեգորիա:Ֆրանսիացի դաշնակահարներ Կատեգորիա:1835 ծնունդներ Կատեգորիա:Հոկտեմբերի 9 ծնունդներ Կատեգորիա:1921 մահեր Կատեգորիա:Դեկտեմբերի 16 մահեր Կատեգորիա:Օպերային կոմպոզիտորներ Կատեգորիա:20-րդ դարի դասական կոմպոզիտորներ Կատեգորիա:Ֆրանսիացի դիրիժորներ Կատեգորիա:Ֆրանսիացի երաժիշտներ
Ալ-Տաֆիլա
Ալ-Տաֆիլա (الطفيلة), քաղաք Հորդանանի Թագավորության Ալ-Տաֆիլայի մարզում։ Քաղաքի անվանումը հիշատակված է եղել Աստվածաշնչում, որտեղ նշված է եղել, որ քաղաքը նախկինում եղել է հրեաներով բնակեցված։
Քաղաքի հեռախոսային կոդը՝ +(962)3, Ժամային գոտին՝ +3 (UTC), իսկ քաղաքի ներկայիս քաղաքապետը (կառավարիչը) համարվում է արաբ ոստիկան Խալիֆ Հուլեիֆատը։
Աշխարհագրություն
Քաղաքը գտնվում է Ալ-Տաֆիլայի մարզի կենտրոնական հատվածում՝ Լեռնային Հորդանանում։ Քաղաքը գտնվում է մայրաքաղաք Ամմանից 120 կմ դեպի հարավ-արևմուտք։
Գտնվում է ծովի մակարդակից 985 մետր բարձրության վրա։
Բնակչություն
Ըստ 2004 թվականի մարդահամարի տվյալների, քաղաքի բնակչությունը կազմում է 23 512 մարդ ։
Ծանոթագրություններ
Կատեգորիա:Հորդանանի քաղաքներ
Նիշեմի
Նիշեմի (Niscemi). քաղաք և կոմունա Իտալիայում, գտնվում է Սիցիլիայի տարածաշրջանում, ենթարկվում է Կալտանիսետա վարչական կենտրոնին։ Բնակչությունը կազմում է 28152 մարդ, մակերեսը 96 կմ²։
Գրականություն
Կատեգորիա:Իտալիայի քաղաքներ
Զավոդովկա (գյուղ, Բերեզովկայի շրջան)
Զավոդովկա (Заводівка), գյուղ Ուկրաինայի Օդեսայի մարզի Բերեզովկայի շրջանում։ Բնակավայրը նախկինում նաև անվանվել է Պետրովկա։ Հիմնադրվել է 1799 թվականին։
2001 թվականի տվյալներով Զավոդովկա գյուղում բնակվում էր 1 349 մարդ։ Բնակավայրը զբաղեցնում է 2852 կմ² տարածք։ Բնակչության խտությունը կազմում էր 473 մարդ/կմ²։
Արտաքին հղումներ
Կատեգորիա:Ուկրաինայի գյուղեր Կատեգորիա:1799 թվականին հիմնադրված բնակավայրեր
Լուկա (ֆիլմ, 2021)
«Լուկա» (Luca), Փիքսար կինոստուդիայի արտադրության համակարգչային անիմացիոն ֆիլմ, որի պրեմիերան կայացել է 2021 թվականի հունիսի 17-ին ։ Մուլտֆիլմի ռեժիսորը Էնրիքո Կասարոսան է, սցենարիստի դերում հանդես են եկել Մայք Ջոնսոնը և Ջեսսի Էնդրյուսը, իսկ պրոդյուսերը Անդրեա Ուորենն է։ Ֆիլմի հնչյունավորմանը մասնակցել են Ջեյկոբ Թրամբլեն, Ջեք Դիլան Գրեյզերը, Էմմա Բերմանը, Մարկո Բարիչելին, Սավերիո Ռայմոնդոն, Մայա Ռուդոլֆը և Ջիմ Գաֆիգանը։ Ֆիլմը նվիրված է իտալացի կոմպոզիտոր Էնիո Մորիկոնեին, որը ի սկզբանե պետք է դառնար մուլտֆիլմի սաունդթրեքի հեղինակը, սակայն մահացել է ։
Ծանոթագրություններ
Կատեգորիա:Անգլերեն ֆիլմեր Կատեգորիա:Walt Disney Pictures ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան մուլտֆիլմեր Կատեգորիա:Ամերիկյան եռաչափ ֆիլմեր Կատեգորիա:2021 ֆիլմեր Կատեգորիա:Pixar-ի լիամետրաժ մուլտֆիլմեր Կատեգորիա:Լիամետրաժ անիմացիոն ֆիլմեր Կատեգորիա:Ամերիկյան պատանեկան կինոկատակերգություններ Կատեգորիա:Ամերիկյան ֆենտեզի կինոկատակերգություններ
Բարկարենա
Բարկարենա (Barcarena), համայնք Բրազիլիայում՝ Պարա նահանգի կազմում։ Գտնվում է Բելենի ագլոմերացիաում։ Մտնում է Բելենի գավառի կազմի մեջ։ Բնակչությունը կազմում է 102 015 մարդ՝ 2007 թվականի տվյալներով։ Գրավում է 1 310,325 կմ2 տարածք։ Բնակչության խտությունը՝ 77,8 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Պարա նահանգի բնակավայրեր
Մայնի Ցել
Մայնի Ցել (Zell am Main), քաղաք Գերմանիայի Բավարիա երկրամասում։
Ենթարկվում է Ստորին Ֆրանկոնիա վարչական շրջանին։ Գտնվում է Վյուրցբուրգ շրջանի կազմում։ Բնակչությունը կազմում է 4335 մարդ (ըստ 2010 թվականի դեկտեմբերի 31-ի) ։ Տարածքը կազմում է 9,96 կմ²։ Պաշտոնական կոդ՝ 09 6 79 209։
Արտաքին հղումներ
Կատեգորիա:Գերմանիայի քաղաքներ
Վելիկոզալեսիե
Վելիկոզալեսիե (Великозалісся), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Վելիկոզալեսիե գյուղում բնակվում էր 502 մարդ։ Բնակչության խտությունը կազմում էր 247 մարդ/կմ²։
Պետրովո-Խուտար
Պետրովո-Խուտար (Петрово-Хутарь), գյուղ Ռուսաստանի Կուրսկի մարզի Չերեմիսինովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կուրսկի մարզի Չերեմիսինովսկի շրջանի բնակավայրեր
Վելիկոզալեսիե
Արտաքին հղումներ
Կատեգորիա:Ուկրաինայի Խմելնիցկիի մարզի Կամենեց-Պոդոլսկիի շրջանի բնակավայրեր Կատեգորիա:Ուկրաինայի գյուղեր
Բրյոյ լա Ռեորտ
Բրյոյ լա Ռեորտ (՝Breuil-la-Réorte), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Ռոշֆոր շրջանում։ Մտնում է Սյուրժեր կանտոնի կազմի մեջ։
Բնակչություն
Համայնքի բնակչությունը 2010 թվականին կազմում էր 416 մարդ։
Արտաքին հղումներ
Կատեգորիա:Ֆրանսիայի համայնքներ
Պատրաստեք թաշկինակները (ֆիլմ)
«Պատրաստեք թաշկինակները» («Préparez vos mouchoirs», հանդիպում է նաև թարգմանական հետևյալ տարբերակը՝ «Պատրաստեք Ձեր թաշկինակները» ), ռեժիսոր Բերտրան Բլիեի նկարահանած ֆիլմն է, էկրան է բարձրացել 1978 թվականին։ 1979 թվականին ֆիլմն «Օսկար» մրցանակ է ստացել՝ լավագույն օտարալեզու ֆիլմ անվանակարգում, «Սեզար» մրցանակ՝ լավագույն երաժշտության և ներկայացվել է «Ոսկե գլոբուս» մրցանակին՝ «Լավագույն արտասահմանյան ֆիլմ» անվանակարգում։
Սյուժե
Ռաուլը, որը շատ է սիրում իր կնոջը՝ Սոլանժին, մտահոգ է նրա ընկճախտով և ինքնազգացողության հաճախակի վատացմամբ։ Մտածելով, որ ամեն ինչում ինքն է մեղավոր, առաջարկում է կնոջը՝ սիրավեպ սկսել այլ տղամարդու հետ, որն էլ հանդիսանում է նույն սրճարանում պատահականորեն ճաշող Ստեֆանը։ Նա ցնցված է այդ առաջարկից, սկզբում հրաժարվում է, սակայն Ռաուլի հետ հետագա մտերմության ժամանակ իմանում է, որ Սոլանժի համար ամենալավ բուժումը հղիությունը կլինի։ Քանի որ դա Ռաուլին չի հաջողվել, ապա Ստեֆանին առաջարկում է փորձել իր բախտը...
Արտաքին հղումներ
Կատեգորիա:1978 ֆիլմեր Կատեգորիա:Բելգիական մելոդրամա ֆիլմեր Կատեգորիա:Ֆրանսիական մելոդրամա ֆիլմեր Կատեգորիա:Ֆրանսիական դրամա ֆիլմեր Կատեգորիա:Բելգիական դրամա ֆիլմեր Կատեգորիա:Բելգիական կինոկատակերգություններ Կատեգորիա:Ֆրանսիական ֆիլմեր Կատեգորիա:Ֆրանսերեն ֆիլմեր
Քիմուն
Քիմունը (փինյին՝ Qímén hóng chá, բառացի «ցիմենյան սև թեյ») Չինաստանի Ցիմեն շրջանից սև թեյ է, որը ունի գինու, մրգերի և սոճու թեթև համ։ Քիմունը դուրս է բերված եղել 1875 թվականին և հանրաճանաչ է դարձել Անգլիայում։ Պարունակում է ավելի քիչ կոֆեին քան, օրինակ, ասամյան թեյը։ Հաճախ է օգտագործվում կաթի հետ և/կամ շաքարի հետ։ Հիմա այդ թեյատեսակը մեծ ճանաչում է ստացել Եվրոպայում։
Արտաքին հղումներ
Կատեգորիա:Սև թեյ Կատեգորիա:Չինական թեյ Կատեգորիա:Թեյ
Տասնյոթ
Տասնյոթ (17), բնական թիվ է, գտնվում է 16-ի և 18-ի միջև։
Մակեդոնիայի օրհներգ (այլ կիրառումներ)
Մակեդոնիայի հիմն ՝
Զիմենկի (գյուղ, Վաչսկի շրջան)
Զիմենկի (Зименки), գյուղ Ռուսաստանի, Նիժնի Նովգորոդի մարզի Վաչսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վաչսկի շրջանի բնակավայրեր
Մաժիտ Ղաֆուրիի անվան դրամայի ակադեմիական թատրոն (Բաշկորտոստան)
Մաժիտ Ղաֆուրիի անվան դրամայի ակադեմիական թատրոն (բաշկ.՝ Башҡорт дәүләт академия драма театры), դրամատիկական թատրոն Ուֆայում։ Կրում է Բաշկորտոստանի և Թաթարստանի ժողովրդական բանաստեղծ Մաժիտ Ղաֆուրիի անունը։
Թատրոնի պատմությունը
Պաշտոնապես թատրնն ստեղծվել է 1919 թվականի դեկտեմբերի 4-ին Ստերլիտամակ քաղաքում որպես Բաշկիրիայի պետական թատրոն։ Թատրոնի առաջին գեղարվեստական ղեկավարն ու տնօրենը դառնում է Վալիուլա Մուրտազին-Իմանսկին ։
Թատրոնը երկար ժամանակ ձևավորվել է պրոֆեսիոնալ և ոչ պրոֆեսիոնալ թատերախմբերից՝ «Фажига вэ мосэккин исламия», «Սայար», «Նուր թատրոն», «Շիրկետ», Հոկտեմբերյան հեղափոխությունՀոկտեմբերյան հեղափոխության և քաղաքացիական պատերազմի կարմիր բանակային թատրոններից։
Սկզբնական շրջանում թատրոնի խաղացանկն ընդգրկում էր բաշկիրիացի դրամատուրգների ստեղծագործությունները՝ Ա. Ինանի «Սալավատ-բատիր» և «Ակշան-բատիր» (բեմականացված 1920 թ), Ֆ. Տույկինի «Հայրենիքի զինվորները» (1920 թ), Մուհամետշա Բուրանգուլովի «Աշկադար» և «Ալպամիշա», Դաուտ Յուլտու «Մակտիմխիլու» և «Կարագուլ», Իբրահիմովի «Մաշիկներ» (1922 թ) և «Զուլխաբիրա», թաթարական դրամատուրգիայի ստեղծագործությունները՝ Մ. Ֆայզիի «Գալիյաբանու», Գ. Քամալի «Դժբախտ երիտասարդը», Գ. Իսխակիի «Ամուսնական պայմանագիր», Ֆ. Ամիրխանի «Անհավասարները», Ֆ. Բուրնաշի «Տագիրը և Զուխրան», Ֆ. Սայֆի-Կազանլու «Թշնամիները»։ Բեմադրվել են նաև ռուսական և այլ երկրների դասական պիեսներ՝ Նիկոլայ Գոգոլի «Ռևիզոր», Ալեքսանդր Օստրովսկու «Անմեղ մեղավորները», «Ամպրոպ», Ալեքսանդր Սուխովո-Կոբիլինի «Կրեչինսկու հարսանիքը», Ժան Բատիստ Մոլիերի «Ժլատը», «Ակամա բժիշկը», Սոփոկլեսի «Էդիպուս արքան» ։
Թատերախմբի առաջին կազմի մեջ են մտել Ա. Աբզելիլովը, Ս. Վալիև-Սուլվան, Մ. Գայնիսլամովա-Կազակուլովան, Գ. Գումերսկայան, Ի. Զայնին, Մ. Իմանսկայան, Գ. Կարամիշյովը, Խ. Սաբիտովը, Ֆ. Սամիտովան, Ե. Շլյախտինա-Սիրտլանովան, Ռ. Ուրմանցևան, Գ. Ուշանովը, Զ. և Ռ. Յակուպովները, բեմանկարիչ Սաբիտ Յակշիբաևը, երաժշտական ձևավորող՝ կոմպոզիտոր, դերասան և դրամատուրգ Խ. Իբրահիմովը։
1922 թվականին թատերախումբը տեղափոխվեց Ուֆա քաղաք, որտեղ միավորվեց Ուֆայի պետական թաթարական թատերախմբի և ստանում է Բաշկիրիայի պետական դրամայի թատրոն անվանումը։ 1935 թվականին թատրոնն ստանում է ակադեմիական կոչումը ։
Թատրոնի գեղարվեստական ղեկավարներն են եղել՝ Արսլան Մուբարյակովը (1937-1938), Տ. Իմաշևը (1938-1939, 1941-1942), Խ. Գալիմով-Բուխարսկին (1939-1941), Վ. Գալիմովը (1942-1945), բեմական ձևավորողները՝ Ս. Նիկանդրովը, Գ. Իմաշևան, Մ. Արսլանովը, երաժշտական ձևավորողներ՝ Կ. Ռախիմովը, Մ. Վալեևը, Տ. Կարիմովը ։
1930-1940-ական թվականներին թատրոնում բեմադրվել են բաշկիր ժողովրդի պատմությունը պատմող ներկայացումներ՝ Ինանի, Յուլտիի և Մուրտազին-Իմանսկու «Սալավատն ու Պուգաչյովը», Մուրտազին Իմանսկու «Սալավատը», Խ. Գաբիտովի «Ինյիկայն ու Յուլդիկայը», Բուրանգուլովի «Բաշկիրիական հարսանիք» և «Շաուրի հարսը», Բ. Բիկբայի «Կարլուգաս»։ Խաղացանկում հայտնվեցին երկրում կատարվող հեղափոխական իրադարձությունները պատմող ներկայացումներ՝ Շ. Ուսմանովի և Մագադեևի «Ուշացած հրամանը կամ Վալիդովշչինա», Ա. Տագիրովի «Ալատաու», Դմիտրի Ֆուրմանովի «Ապստամբություն», Վսևոլոդ Իվանովի «Զրահագնացք 14-69», Նիկոլայ Օստրովսկու «Ինչպես էր կոփվում պողպատը», Ն. Իսանբետի «Արդյունքը», Տ. Գիզատի «Հոսք», Վլադիմիր Կիրշոնի «Ռելսերը զրնգում են» և «Հացը»։ Բեմադրվեցին նաև դասական ստեղծագործություններ՝ Լոպե դե Վեգայի «Ոչխարի աղբյուր», Ուիլյամ Շեքսպիրի «Օթելլո», Ժան Բատիստ Մոլիերի «Քաղքենին ազնվական», Ալեքսանդր Պուշկինի «Բորիս Գոդունով», Նիկոլայ Գոգոլի «Ռևիզոր», Կարլո Գոցիի «Արքայադուստր Տուրանդոտ», Գ. Գեյնեի «Ալմանսուր», Ալեքսանդր Օստրովսկու «Անմեղ մեղավորները», Ա. Շնիցլերի «Կանաչ թութակը կամ Բաստիլի գրավումը», Մաքսիմ Գորկու «Հատակում», «Բուլըչովը և ուրիշները», Մ. Ջանանի «Շահնամե» (ըստ Ֆիրդուսու) ։